CELEX: 32017R0331
Language: fi
Date: 2017-02-27 00:00:00
Title: Neuvoston asetus (EU) 2017/331, annettu 27 päivänä helmikuuta 2017, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta

28.2.2017   
            
            
               FI
            
            
               Euroopan unionin virallinen lehti
            
            
               L 50/9
            
         NEUVOSTON ASETUS (EU) 2017/331,
   annettu 27 päivänä helmikuuta 2017,
   Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Valko-Venäjään kohdistettavista rajoittavista toimenpiteistä 15 päivänä lokakuuta 2012 annetun neuvoston päätöksen 2012/642/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksessa (EY) N:o 765/2006 (2) kielletään tarvikkeiden, joita voidaan käyttää kansallisiin tukahduttamistoimiin Valko-Venäjällä, vienti henkilöille, yhteisöille tai elimille sekä tällaisiin tarvikkeisiin liittyvän teknisen avun, välityspalvelujen, rahoituksen tai rahoitusavun antaminen.
            
         
               (2)
            
            
               Asetuksella (EY) N:o 765/2006 pannaan täytäntöön päätöksessä 2012/642/YUTP säädetyt toimenpiteet.
            
         
               (3)
            
            
               Neuvoston päätöksessä (YUTP) 2017/350 (3) jolla muutetaan päätöstä 2012/642/YUTP, vapautetaan ampumahiihtotarvikkeet vientikiellosta.
            
         
               (4)
            
            
               Tämän asetuksen säännökset eivät vaikuta Euroopan parlamentin ja neuvoston asetuksen (EU) N:o 258/2012 (4) mukaisiin lupavaatimuksiin.
            
         
               (5)
            
            
               Sen vuoksi asetus (EY) N:o 765/2006 olisi muutettava.
            
         
               (6)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   1.   Muutetaan asetus (EY) N:o 765/2006 seuraavasti:
   
               1)
            
            
               Lisätään 1 a artiklaan kohta seuraavasti:
               ”4.   Edellä olevaa 1 kohtaa ei sovelleta liitteessä IV lueteltuihin kivääreihin ja niiden ammuksiin ja tähtäimiin, jotka ovat myös kansainvälisen ampumahiihtoliiton (IBU) tapahtuma- ja kilpailusäännöissä määriteltyjä ampumahiihtotarvikkeita koskevien eritelmien mukaisia ja jotka on tarkoitettu käytettäviksi yksinomaan ampumahiihtotapahtumissa ja -harjoittelussa.”
            
         
               2)
            
            
               Lisätään 1 b artiklaan kohta seuraavasti:
               ”4.   Edellä olevaa 1 kohtaa ei sovelleta liitteessä IV lueteltuihin kivääreihin ja niiden ammuksiin ja tähtäimiin, jotka ovat myös kansainvälisen ampumahiihtoliiton tapahtuma- ja kilpailusäännöissä määriteltyjä ampumahiihtotarvikkeita koskevien eritelmien mukaisia ja jotka on tarkoitettu käytettäviksi yksinomaan ampumahiihtotapahtumissa ja -harjoittelussa.”
            
         2.   Lisätään tämän asetuksen liitteen teksti asetuksen (EY) N:o 765/2006 liitteeksi IV.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä helmikuuta 2017.
      
         
            Neuvoston puolesta
         
         
            Puheenjohtaja
         
         K. MIZZI
      
   
   
      (1)  EUVL L 285, 17.10.2012, s. 1.
   
      (2)  Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjään kohdistuvista rajoittavista toimenpiteistä (EUVL L 134, 20.5.2006, s. 1).
   
      (3)  Neuvoston päätös (YUTP) 2017/350, annettu 27 päivänä helmikuuta 2017, Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta (EUVL L 50, 28.2.2017, s. 81).
   
      (4)  Euroopan parlamentin ja neuvoston asetus (EU) N:o 258/2012, annettu 14 päivänä maaliskuuta 2012, kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan (YK:n ampuma-asepöytäkirja) 10 artiklan täytäntöönpanosta ja ampuma-aseiden, niiden osien ja komponenttien sekä ampumatarvikkeiden vientiluvasta ja tuonti- ja kauttakuljetusmenettelyistä (EUVL L 94, 30.3.2012, s. 1).
   
      LIITE
      
         
            ”LIITE IV
            1 a ja 1 b artiklassa tarkoitetut kiväärit, ampumatarvikkeet ja tähtäimet, jotka ovat myös kansainvälisen ampumahiihtoliiton tapahtuma- ja kilpailusäännöissä määriteltyjä ampumahiihtotarvikkeita koskevien eritelmien mukaisia
            Ampumahiihtokiväärit:
            
                        ex 9303 30
                     
                     
                        muut metsästys- tai urheilukiväärit
                     
                  Ampumahiihtokiväärien ampumatarvikkeet:
            
                        ex 9306 21
                     
                     
                        haulikonpatruunat
                     
                  
                        ex 9306 29
                     
                     
                        haulikonpatruunoiden osat
                     
                  
                        ex 9306 30 90
                     
                     
                        patruunat ja niiden osat muita aseita kuin haulikoita, sotilaskäyttöön tarkoitettuja aseita, nimikkeen 9302 revolvereita ja pistooleja ja nimikkeen 9301 konepistooleja varten
                     
                  Ampumahiihtokiväärien tähtäimet:
            
                        ex 9305 20
                     
                     
                        nimikkeen 9303 haulikoiden tai kiväärien osat ja tarvikkeet”